**BALVU NOVADA PAŠVALDĪBA**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453 fakss+371 64522453, e-pasts: dome@balvi.lv |

 Balvos

**APSTIPRINĀTS**

ar Balvu novada domes

2023.gada 24.augusta

lēmumu (sēdes prot. Nr.11, 4.§)

**BALVA KULTŪRĀ „MŪSU LEPNUMS”**

 **NOLIKUMS**

**1. Vispārīgie jautājumi**

* 1. Balvas kultūrā “Mūsu lepnums” nolikums (turpmāk – Nolikums) nosaka Balvu novada pašvaldības (turpmāk – Pašvaldības) balvas kultūrā „Mūsu lepnums” (turpmāk – Balva) mērķi, pretendentu pieteikšanas, izvērtēšanas un balvas piešķiršanas kārtību, kā arī konkursa komisijas (turpmāk – Komisija) darba organizāciju.
	2. Balvas mērķisir veidot sabiedrībā izpratni par kultūras pozitīvo ietekmi uz kopējiem valsts, reģiona, Balvu novada attīstības procesiem, veicināt sabiedrības līdzdalību kultūras procesu veidošanā, tradicionālās, populārās un inovatīvās kultūras attīstību novadā un aiz tā robežām.
	3. Balvas pretendenti ir – Balvu novada kultūras darbinieki, kultūras projektu vadītāji, mākslinieki, bērni un jaunieši, producenti, pasākumu atbalstītāji, kā arī Balvu novadā notikušo kultūras pasākumu organizatori.
	4. Balvu piešķir par iepriekšējo divu kalendāro gadu notikušajiem kultūras notikumiem, kultūras, muzeju, bibliotēkas nozarēs strādājošo, amatiermākslas kolektīvu, mūziķu, mākslinieku, jauno talantu sasniegumiem.
	5. Nominācijām pieteiktos pretendentus izvērtē un lēmumu par apbalvošanu pieņem Komisija, kuru līdz katra gada 17.septembrim ar rīkojumu izveido Balvu novada pašvaldības izpilddirektors. Komisija tiek izveidota šādā sastāvā:
		1. Balvu novada domes Izglītības, kultūras un sporta komitejas deputāts;
		2. Kultūras eksperts mākslas/ mūzikas jomā;
		3. Balvu novada Kultūras pārvaldes pārstāvis;
		4. Balvu novada administrācijas Sabiedrisko attiecību nodaļas pārstāvis;
		5. Nevalstiskās organizācijas pārstāvis.
	6. Apbalvošanas ceremonija notiek reizi divos gados, septembrī, speciāli šim nolūkam rīkotā pasākumā.

**2. Konkursa nominācijas un balvas piešķiršanas kārtība**

* 1. Balvas tiek pasniegtas šādās nominācijās:
		1. Mūža ieguldījums kultūrā – par ilggadēju darbu un nozīmīgu ieguldījumu Balvu novada kultūras darbā, kultūrvides saglabāšanā un attīstības pilnveidošanā vai īpašiem sasniegumiem kādā no mākslas, amatiermākslas, amatniecības, izdevējdarbības vai novadpētniecības jomām.
		2. Gada cilvēks mūzikā – par individuālu, izcilu sasniegumu mūzikas jomā vai par spilgtu jaunradi savā darbībā.
		3. Gada cilvēks mākslā – par individuālu, izcilu sasniegumu mākslas jomā vai par spilgtu jaunradi savā darbībā.
		4. Gada cilvēks muzeju nozarē - par individuālu, izcilu sasniegumu muzeju nozarē, novadpētniecībā vai par spilgtu jaunradi savā darbībā.
		5. Gada cilvēks bibliotēku nozarē - par individuālu, izcilu sasniegumu bibliotēku nozarē, literatūrā, novadpētniecībā vai par spilgtu jaunradi savā darbībā.
		6. Gada kultūras organizators - par īpašiem sasniegumiem kultūras jomā, kas ir būtiski un ar paliekošu nozīmi pašvaldības, reģiona, valsts vai starptautiskā mērogā.
		7. Gada amatiermākslas kolektīvs – par īpašiem sasniegumiem, kas ir būtiski un ar paliekošu nozīmi pašvaldības, valsts vai starptautiskā mērogā.
		8. Gada notikums kultūrā – Balvu novadam nozīmīgs, radošs un kvalitatīvs pasākums, projekts, izstāde, izrāde, koncerts, izdevums.
		9. Jaunais talants kultūrā – par (individuāli/ kolektīvs) spilgtu, inovatīvu devumu kādā no kultūras jomām.

**3. Pretendentu izvirzīšanas un pieteikumu iesniegšanas nosacījumi**

3.1.Pretendentus nominācijām var izvirzīt fiziskas vai juridiskas personas, iesūtot pamatotu pretendenta pieteikuma anketu elektroniski (1.pielikums) uz e-pastu: kultparvalde@balvi.lv ar norādi “Pieteikuma anketa apbalvojumam kultūrā”, iesniedzot personīgi vai sūtot pa pastu adresētu Balvu novada Kultūras pārvalde, Brīvības iela 61, Balvi, LV-4501.

3.2. Pretendentu pieteikšana tiek izsludināta Ziemeļlatgales laikrakstā „Vaduguns”, Balvu novada pašvaldības informatīvajā izdevumā „Balvu Novada Ziņas”, Balvu novada pašvaldības oficiālajā tīmekļvietnē [www.balvi.lv](http://www.balvi.lv) un Balvu novada pašvaldības Facebook kontā.

 3.3. Pretendents var būt fiziska vai juridiska persona, kultūras organizācijas.

 3.4. Komisija, veicot pretendentu izvērtēšanu, ir tiesīga izvirzīt vēl citus pretendentus pateicības saņemšanai.

**4. Izvērtēšanas kārtība**

1. Balvas piešķiršanai ieteikto pretendentu pieteikumus Komisija apkopo, izvērtē un lemj par nominācijas piešķiršanu.
2. Komisija ir tiesīga pieaicināt nozares ekspertus.
3. Komisija ir lemttiesīga, ja tajā piedalās vismaz četri Komisijas locekļi.
4. Komisijas lēmumi tiek pieņemti atklātā balsošanā ar vienkāršu balsu vairākumu. Balsīm sadaloties, izšķirošais ir Komisijas priekšsēdētāja balsojums.
5. Komisijas sēdes tiek protokolētas.
6. Komisijas sēdes protokolu paraksta Komisijas priekšsēdētājs un protokolētājs.
7. Gadījumā, ja kāds no Komisijas dalībniekiem ir saistīts ar kādu no nominācijām, vai rodas interešu konflikts, viņš/viņa nepiedalās konkrētās nominācijas kandidātu izvērtēšanas procesā.
8. Komisija neizpauž informāciju par Nominācijas piešķiršanu līdz balvas kultūrā „Mūsu lepnums” pasniegšanas ceremonijai.
9. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību. Apbalvojumam pieteikto fizisko personu dati un papildus informācija, kas ietverta apbalvojuma piešķiršanas pieteikumā, netiek izpausta trešajām personām.
10. Ja Komisija, izvērtējot pretendentu pieteikumus, konstatē, ka neviens no pretendentiem neatbilst pieteiktās nominācijas kritērijiem, nominācija netiek piešķirta.

**5. Apbalvošana**

5.1.Konkursa nomināciju ieguvēji tiek apbalvoti ar īpaši veidotu balvu un Balvu novada domes pateicības rakstu pasākumā Balvu novada balva kultūrā “Mūsu lepnums”.

 5.2.Svinīgo pasākumu organizē Balvu novada Kultūras pārvalde.

* 1. Pasākuma norises datums un norises vieta tiek paziņota, izsludinot konkursa pretendentu pieteikšanu.
	2. Līdzekļi apbalvojumiem un svinīgā pasākuma organizēšanai tiek plānoti Balvu novada Kultūras pārvaldes budžetā.
1. **Noslēguma jautājumi**

6.1. Nolikums stājas spēkā 2023.gada 30.augustā.

6.2. Ar šī nolikuma spēkā stāšanos spēku zaudē ar Balvu novada domes 2019.gada 24.janvāra lēmumu apstiprinātais gada balva kultūrā “Mūsu lepnums” nolikums (sēdes protokols Nr.2, 1.§).

Domes priekšsēdētājs S.Maksimovs

1.pielikums

Balvas kultūrā „Mūsu lepnums” nolikumam

**PIETEIKUMA ANKETA**

 **Balva kultūrā „Mūsu lepnums”**

**1. Pieteicējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(juridiska vai fiziska persona)

**2. Nominācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Pieteicēja adrese, tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3. Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Pretendents | Pamatojums nominācijas saņemšanai |
|  |  |

Pielikumā pievienoti sekojoši materiāli un norādes uz saitēm sociālajos tīklos:

Pieteikuma anketas iesniegšanas laiks (tiks precizēts izsludinot balvas kultūrā “Mūsu lepnums” pieteikumu iesniegšanu)

Pieteikuma anketas iesniegšanas vieta: Balvu novada Kultūras pārvalde, Balvos, Brīvības iela 61, vai elektroniski kultparvalde@balvi.lv

Domes priekšsēdētājs S.Maksimovs